Listahan kan mga karakter sa RWBY

Lista ini kan mga karakter na nagluwas sa RWBY, sarong orihinal anime-style CG-animated web series na minukna kan Rooster Teeth Productions. Segun sa seryeng kagmukna na si Monty Oum, an ngaran kan lambang karakter konektado sa espesipikong kolor. Igwa man nin ibang grupo na an ngaran katakod sa porma nin mga acronym na konektado man sa kolor. 

 Paglalang Asin Ideya 
Si Oum an nagdesenyo kan mga karakter sa tabang kan pintor na si Ein Lee. Nagb-browse na kadto si Oum kan mga gibo ni Lee sa DeviantArt asin naghapot kun gusto niyang maggibo nin pirang desenyo. An solamenteng susundon na itinao para sa serye iyo an "gabos dapat badass." Si Lee nagsabi man na pira sa mga karakter ginibo niya asin ni Oum, kun sain matao si Oum nin deskripsyon na sinunod kan saiyang pagsasaladawan kan nagkapirang ideya, o vice versa. An iba man hali sa pag-brainstorm kaiba an ibang tawo. Pig-ayos an disenyo kan mga karakter inspirado base sa mga karakter kan klasik na mga istoryang pang-aki. An lambang karakter igwa nin kaayon na kolor, asin ini an mga enot na letra kan mga kolor na ini, pula (red), puti (white), itom (black), asin dilaw (yellow), na nagtao sa serye kan pangaran kaini. Si Lee nagsabi na an paghiling sa mga tawo, paghanap nin mga imahen sa Google, asin fashion iyo an mga inspirasyon: "Kun pano magbado an mga tao - pasiring sa pinakasadit na detalye - nagtatao sa dai gayo risa (asin mga risa) na impormasyon tungkol baga kun siisay sinda. Si Oum nagkua man nin inspirasyon hale sa video game na Final Fantasy asin sa mga "ridiculously obnoxious na mga armas."

An serye sinurat ni Oum, kaiba an ibang empleyado kan Rooster Teeth na sina Miles Luna asin Kerry Shawcross. Si Oum kan primero nahahadit manongod sa sarong estorya na nakasentro sa mga karakter na babae na pangenot na pinatatalubo kan grupo nin lalaki, alagad sinabi ninda na marahay an saindang nagibo sa paggibo kan mga babaeng karakter.

 Mga Protagonista 

 Team RWBY 
An Team RWBY (pagtaram "ruby")  komponido nin apat na babaeng estudyante haleng Beacon Academy. An lambang miyembro kaayon sa sarong kolor asin mga karakter sa fairy tale na mahihiling sa saindang mga pangaran asin personalidad.

Ruby Rose

 Tinawan boses ni:Lindsay Jones/ Saori Hayami

Sarong babaeng may pilak na mata na naggagamit nin scythe na inaapod na Crescent Rose bilang parehong melee na armas asin bilang sarong hataas na kalibre nin sniper rifle. An saiyang Semblance inaapod na "Petal Burst", na nagtatao saiya nin abilidad na mag-transform sa sarong makaskas na pagsabog nin mga petalo kan rosas. Sa inot, naisip na pagigin makaskas an kakayahan ni Ruby, na nagtataong paagi saiya na magdalagan nin mas makaskas pa sa kayang mahiling kan tao, asin magpalit nin direksyon sa katahawan kani.   Kan mawara ang saiyang ina na si Summer Rose kan siya akiun pa, si Ruby pinadakula sa isla nin Patch kan saiyang ama na si Taiyang asin kan saiyang matuang tugang sa ama na si Yang Xiao Long.

Katampad ni Ruby an karakter na si Little Red Riding Hood., translation at 

 Mga Toltolan